Michael Haneke

**Michael Haneke**, ganet d’an  e München, zo ur filmaozer ha skriver scenario aostrian.

## Oberennoù

### Teiroberenn ar Skornerezh

Anvet eo bet e dri film sinema kentañ *teiroberenn ar Skornerezh*. Er filmoù-mañ e kaver tudennoù a gav diaes mont e darempred ha komz, livioù yen, luskoù goustad.

#### Der siebente Kontinent
Aozet eo bet e film sinema kentañ, *Der siebente Kontinent* (ar seizhvet kevandir, 1989), diwar un istor wir, hini ur familh a ziviz drailhañ pep tra en he buhez hag en em lazhañ.

#### Bennys Video
Kontañ a ra e eil film, *Bennys Video* (Video Benny, 1992), istor ur c’hrennard a vev dre filmoù. Lazhañ a ra e gamaradez ha gwarezet eo gant e dud.

#### 71 Fragmente einer Chronologie des Zufalls
E drede film, *71 Fragmente einer Chronologie des Zufalls* (71 darn ur gronologiezh ar chañs, 1994) a gont, e stumm perzhioù berr, istor un hold-up en ur bank.

### Das Schloß
*Das Schloß* (ar c’hastell, 1997) a zo azasaet diwar romant Franz Kafka gant ar memes titl.

### Funny Games
E *Funny Games* (1997) e weler ur familh aet da vakañsiñ war word ul lenn, taget gant daou baotr yaouank a glask lazhañ anezho. C’hoari a ra tudennoù ar familh evel en ur drajedienn, hag an daou baotr evel en ur gomedienn.

### Code inconnu
E *Code inconnu* (Kod dianav, 2000) e weler tudennoù a glask kemenn hep kavout penaos ober.

### La pianiste
*La pianiste* (Ar sonerez piano, 2001) a zo aozet diwar levr *Die Klavierspielerin* (1983), skrivet gant Elfriede Jelinek. Kontañ a ra istor ur gelennerez piano, diaezamantoù reizhel en he buhez.

### Le Temps du loup
*Le Temps du loup* (Amzer ar bleiz, 2003) a gont istor ur familh en ur bed post-apokalips.

### Caché
E *Caché* (Kuzhet, 2005) e weler un den a resev kasetennoù video a zegas d’e soñj e vugaleaj.

### Funny Games U.S.
*Funny Games U.S.* (C’hoarioù fentus SUA, 2007) zo un adaozañ (*remake*) eus ar film *Funny Games* evit arvesterien ar Stadoù-Unanet Amerika.

### Das Weiße Band
Kontañ a ra *Das Weiße Band* (Ar seizenn wenn, 2009) istor ur gêrig alaman goude ar brezel-bed kentañ.

Aet eo  palm aour gouel Cannes gant ar film-mañ.

### Amour
En *Amour* (Karantez, 2012) e rank un den kozh ober war-dro e wreg, klañv goude bezañ bet ur gwallzarvoud eus gwazhied an empenn.

Meur a enor en deus tapet ar film-mañ:
* Palm aour gouel Cannes
* Césarioù: gwellañ film, gwellañ aozour, gwellañ skrid orin, gwellañ aktour, gwellañ aktourez
* Oskar ar gwellañ film estren

### Happy End
Kontañ a ra *Happy End* (2017) istor ur familh bourc'hizien o vevañ e Calais.

## Filmlennadur

### Filmoù skinwel
* *… Und was kommt danach ?* (Ha petra a zeu war lec’h?) (1973)
* *After Liverpool* (Goude Liverpool) (1974)
* *Spermüll* (Lastez) (1976)
* *Drei Wege zum See* (Tri hent davet al lenn)  (1976)
* *Lemminge* (Lemminged) (1979)
* *Variationen* (Variadurioù) (1983)
* *Wer war Edgar Allen ?* (Piv a oa Edgar Allen?) (1984)
* *Fräulein* (Dimezel) (1985)
* *Nachruf für einen Mörder* (Mortuaj ur muntrer) (1991)
* *Die Rebellion* (An emsavadeg) (1992)
* *Das Schloß* (Ar c’hastell) (1997)

### Filmoù sinema
* *Der siebente Kontinent* (1989)
* *Bennys Video* (1992)
* *71 Fragmente einer Chronologie des Zufalls* (1994)
* *Funny Games* (1997)
* *Code inconnu* (2000)
* *La Pianiste* (2001)
* *Le Temps du loup* (2003)
* *Caché* (Kuzhet) (2005)
* *Funny Games U.S.* (2007)
* *Das Weiße Band* (2009)
* *Amour* (Karantez) (2012)
* *Happy End* (2017)

## Enorioù
* Komandour Urzh an Arzioù hag al Lizheroù
* Marc'heg al Lejion a enor (2012)

## Levrlennadur
Michel Cieutat et Philippe Rouyer, *Haneke par Haneke*, Pariz, Stock, dastumad « Essais - Documents », 2017, ISBN .

## Daveoù